CELEX: 62009CN0392
Language: et
Date: 2009-10-05 00:00:00
Title: Kohtuasi C-392/09: Eelotsusetaotlus, mille on esitanud Baranya Megyei Bíróság (Ungari Vabariik) 5. oktoobril 2009 — Uszodaépítő Kft. versus APEH Központi Hivatal Hatósági Főosztály

16.1.2010   
            
            
               ET
            
            
               Euroopa Liidu Teataja
            
            
               C 11/13
            
         Eelotsusetaotlus, mille on esitanud Baranya Megyei Bíróság (Ungari Vabariik) 5. oktoobril 2009 — Uszodaépítő Kft. versus APEH Központi Hivatal Hatósági Főosztály
   (Kohtuasi C-392/09)
   2010/C 11/23
   Kohtumenetluse keel: ungari
   
      Eelotsusetaotluse esitanud kohus
   
   Baranya Megyei Bíróság
   
      Põhikohtuasja pooled
   
   
      Kaebuse esitaja: Uszodaépítő Kft.
   
      Vastustaja: APEH Központi Hivatal Hatósági Főosztály
   
      Eelotsuse küsimused
   
   
               1.
            
            
               Kas selline liikmesriigi õigusnorm, mis jõustus pärast maksu mahaarvamisõiguse tekkimist 1. jaanuaril 2008 ja mis seab 2007. aastal osutatud teenustelt või võõrandatud kaupadelt makstud ja deklareeritud käibemaksu tagastamise tingimuseks arvete sisu muutmise ja täiendava deklaratsiooni esitamise, on kooskõlas kuuenda direktiivi (1) artiklitega 17 ja 20?
            
         
               2.
            
            
               Kas uue käibemaksuseaduse § 269 lõikes 1 sätestatu — mille kohaselt selles lõikes esitatud tingimuste esinemisel tuleb õigused ja kohustused kindlaks määrata ja neid kohaldada uue seaduse sätete kohaselt, isegi kui need on aegumistähtaega arvestades tekkinud enne selle seaduse jõustumist — on kooskõlas ühenduse õiguse üldpõhimõtetega, eelkõige kas see on objektiivselt tõendatav, mõistlik, proportsionaalne ning arvestab õiguskindluse põhimõttega?
            
         
      (1)  Nõukogu 17. mai 1977. aasta kuues direktiiv kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).